钦定古今图书集成/明伦汇编/皇极典/第001卷 > 《白虎通》 > 《皇极赋》元·汪克宽
## 钦定古今图书集成/明伦汇编/皇极典/第001卷 > 《白虎通》 > 《皇极赋》元·汪克宽

“繄鸿濛之未凿兮，閟瞢暗之昏浑。迨太极之肇判兮，
廓旁魄而昆仑。崇与卑之既陈兮，繄人文其朗宣。孰
主张是兮，总九野之元元？伟睿智之首出兮，奠中区
而建极。履大宝之巍巍兮，秉元圣之休德。侔《大学》于
虞后兮，至仁媲乎唐国。作庶类之标准兮，靡不于斯
而作则。”实无偏而无陂兮，恒特立乎中央。羌至极而
莫逾兮，厥表正乎四方。东西南北，各止乎是兮，俱辐
辏而瞻望。犹北辰之居其所兮，烂众星之环拱。屋中
高而四下兮，揭乾栋之独耸。任斯道而弗颇兮，邦总
总而归往。慨余怀古先兮，屡翘首而企踵。禹濬川而
疏洛兮，睹神龟之负书。背文自一而至九兮，亶后皇
之锡畴。“稽皇极之位于何而存兮，俨五数之中居？统
八类而为纲兮，挈裘领于襟裾。历夏暨商兮，斯理湮
汨。嗟周王之有道兮，缵禹旧服。释累囚而访箕兮，演
大法于简策。陈名言于不朽兮，皦中天之日月。道不
虚行兮，在乎其人。武得之而致理兮，绵八百而永年。”
五行顺兮五事察，八政厚兮五纪协，斯皇极之所以
立。三德以乂兮稽疑“以明。庶征允念兮，福极于以劝
惩。斯《皇极》之所以行噫？后世之昏迷兮，彝伦攸斁。”天
不畀乎此畴兮，乖往轨于初古。举世瞀瞀而伥伥兮，
象纬黯其失度。嗟“《大中》之是训兮，袭舛讹于训诂。彼
优游而姑息兮，胡弗遵于王路？宜孝元与代宗兮，竟
莫延于历数。惟蝌蚪之未昧兮，尚斯文之可征。”仰圣
皇之“御极兮，践五位而文明。由圣道之正直兮，粤作
则于八纮。述敷言以为世训兮，贻亿代之媺声。顾鲰
生之何幸兮，将观光于上京。叩帝阍而献颂兮，庆四
海之咸宁。”歌曰：“我皇在上，亶明圣兮。建其有极，德至
盛兮。参赞化育，天地并兮。四方取则，无不敬兮。寤寐
禹箕，为龟镜兮。亿万斯年，延福庆兮。”